માંગરોળના ગુલામ કંટાળી-માતલાવડી અને પાંચપીર સુધી ૪.૫ કીમી ડામર રોડ બનાવવાની કામગીરીમાં કોન્ટ્રાક્ટર દ્વારા હલકી કક્ષાનું રો મટીરીયલ્સ અને કુવાની મેટ નાખી દેવામાં આવી હતી. બીજી બાજુ જવાબદાર તંત્ર દ્વારા આ કામની મોનીટરીંગ કરવાના નામે કોઈ પણ અધિકારીએ ધ્યાન ન દેતા છેલ્લા એક મહિનાથી બિસ્માર હાલતમાં કામ બંધ પડયુ હતું. ત્યારે ઉપરથી વરસાદ ખાબકતા રસ્તામાં ગારા કીચડાના થર જામી જતાં રસ્તો સદંતર રીતે બંધ થઈ ગયો હતો. જેના પ્રતાપે આ વિસ્તારના હજારો લોકો શહેરથી વિખૂટા પડી જતાં લાખો રૂપિયાનું નુકસાન થયું હતું.